cyanic-selkie/wikianc huggingface dataset:
Էմբեր Ռադդ
Քաղաքական կարիերա
2010 թվականի մայիսի 6-ին կայացած խորհրդարանական ընտությունների ժամանակ Էմբեր Ռադդը Արևելյան Սասիքսում կարողանում է հաղթել, որտեղ նրա թեքնածությունը առաջադրվել էր Մեծ Բրիտանիայի պահպանողական կուսակցության կողմից։ Ռադդը հավաքել էր ընտրողների 41,1 % քվե, այն դեպքում երբ նրա հակառակորդ լեյբորիստ Մայքլ Ֆոսթերը հավաքել էր միայն 37,1 % :
2012 թվականի սեպտեմբերին Էմբեր Ռադդը դարձավ Գանձապետական կանցլեր Ջորջ Օսբորնի խորհրդարանական քարտուղարը։ 2013 թվականի ապրիլին նա քննադատության ենթարկվեց իր ընտրատարածքի մասին բացասական մեկնաբանության համար։ 2014 թվականի հուլիսի 15-ին Ռադդը նշանակվել է Մեծ Բրիտանիայի էներգետիկայի և կլիմայի փոփոխությունների հարցերով նախարարի օգնական ։
2015 թվականի մայիսի 7-ին Մեծ Բրիտանիայում կայացան հերթական խորհրդարանական ընտրությունները, որի ժամանակ Ռադդը նույն ընտրատարածքում հաղթեց 44,5 % արդյունքով ։
Քեմերոնի կառավարության կազմում
2015 թվականի մայիսի 11-ին Դեյվիդ Քեմերոնը կազմեց նոր կառավարություն, որտեղ Ռադդը զբաղեցրեց Էներգետիկայի և կլիմայի փոփոխությունների հարցերով նախարարի պաշտոնը ։
Արդեն 2015 թվականի մայիսին նա հայտնվեց դժվար իրավիճակում՝ Halite Energy Group ընկերությունը դիմեց նրա գերատեսչությանը Լանկաշիր շրջանի նախկին աղի հանքերում գազ պահեստավորելու թույլտվություն ստանալու համար։ Սակայն այս ընկերության նպատակն էր Ռադդի եղբորը՝ Ռոնալդ Ռադդին պատկանող Finsbury ֆիրմայի գովազդը, այս պատճառով Էմբեր Ռադդը հրաժարվեց այս հարցով որոշում կայացնել ։
2016 թվականի հունիսի 9-ին ITV հեռուստաընկերության եթերում մասնակցել է Մեծ Բրիտանիայի՝ Եվրոպական միությունում անդամակցության հարցով հանրաքվեին նվիրված բանվեճին։ Էմբերը Նիկոլա Սթերջենի և Անժելա Իգլի հետ դեմ էր արտահայտվում ԵՄ-ից Մեծ Բրիտանիայի դուրս գալուն, իսկ հակառակորդ կողմը՝ Բորիս Ջոնսոնը, Անդրեա Լիդսոմը և Սթյուարդ Գիզելը կողմ էին ։
Թերեզա Մեյի կառավարության կազմում
2016 թվականի հուլիսի 13-ին Էմբերը Թերեզա Մեյի կառավարության կազմում նշանակվել է Մեծ Բրիտանիայի ներքին գործերի նախարար ։
2017 թվականի հունիսի 8-ին կայացած խորհրդարանական ընտրությունների ժամանակ նա իր ընտրատարածքում հավաքեց 46,9 % քվե ։
2017 թվականի հունիսի 11-ին նա կրկին զբաղեցրեց Մեծ Բրիտանիայի ներքին գործերի նախարարի պաշտոնը։
2017 թվականի հունիսի 19-ի լույս 20-ի գիշերը Լոնդոնի Ֆինսբերի պարկի մզկիթում հարձակման ենթարկվեցին հավատացյալներ ։
2018 թվականի ապրիլի 29-ին Ռադդը հրաժարական ներկայացրեց վարչապետ Թերեզա Մեյին, որը հաստատվեց։ Նա այս որոշումը ընդունեց այն բանից հետո, երբ ապրիլի 28-ին The Guardian պարբերականը հրապարակեց 2017-ին Ռադդի կողմից Թերեզա Մեյին ուղարկված նամակը, որում խոսվում էր ներգաղթյալների խնդրի մասին։
2018 թվականի նոյեմբերի 16-ին նա Թերեզա Մեյի կառավարության կազմում ստացավ աշխատանքի նախարարի պորտֆելը ։
Բորիս Ջոնսոնի կառավարության կազմում
2019 թվականի հուլիսի 24-ին նա վերանշանակվել է նույն պաշտոնում, սակայն արդեն Բորիս Ջոնսոնի կառավարության կազմում ։
Անձնական կյանք
1990 թվականին Էմբեր Ռադդը ամուսնացել է գրող Ա. Ջիլլի հետ, ունի երկու երեխա։ 1995 թվականին ամուսինները բաժանվել են ։
Արտաքին հղումներ
Կատեգորիա:Անգլիայի քաղաքական գործիչներ Կատեգորիա:Էդինբուրգի համալսարանի շրջանավարտներ Կատեգորիա:Մեծ Բրիտանիայի քաղաքական գործիչներ Կատեգորիա:Մեծ Բրիտանիայի կին քաղաքական գործիչներ
Հալիլ Ինալջըք
Հալիլ Ինալջըք (Halil İnalcık; ), ղրիմաթաթարական ծագմամբ թուրք պատմաբան-օսմանագետ։
Կենսագրություն
Ծնվել է 1916 թվականի մայիսի 26-ին Ստամբուլում։ Հալիլի ծնողները եղել են ղրիմի թաթարներ, ովքեր լքել են Ղրիմը 1905 թվականին՝ տեղափոխվելով Օսմանյան կայսրություն  ։ Ինալջըքը ավարտել է Բալըքեսիրի մանկավարժական ուսումնարանը, այնուհետ 1940 թվականին ավարտել է Անկարայի համալսարանը։ Լենկթեմուրի մասին նրա աշխատանքը գրավել է հայտնի պատմաբան Մեհմետ Քյոփրուլուի ուշադրությունը։ 1942 թվականին Ինալջըքը ստացել է փիլիսոփայության դոկտորի կոչում՝ «Թանզիմաթի ժամանակաշրջանում Օսմանյան կայսրությունում բուլղարացիների իրադրության մասին» աշխատության համար։ Այն դարձավ թուրքական պատմագրության առաջին աշխատանքներից մեկը, որտեղ մեծ ուշադրություն է դարձվում սոցիալ-տնտեսական ոլորտին։ 1947 թվականին դարձել է Թուրքական պատմական ընկերության անդամ ։
1949 թվականին Ինալջըքը ուղարկվել է Լոնդոն։ Այնտեղ նա ուսումնասիրել է Բրիտանական թանգարանի օսմանյան և թուրքական գրությունները։ Վարպետության դասեր է անցել հայտնի թուրքագետ Պաուլ Վիտտեկի մոտ։ 1950 թվականին Ինալջըքը այցելել է Փարիզի կոնգրես, որտեղ հանդիպել է Ֆեռնան Բրոդելի հետ, ով մեծ ազդեցություն է ունեցել պատմաբանի աշխարհայացքի վրա։ 1951 թվականին Հալիլ Ինալջըքը վերադարձել է Թուրքիա, իսկ արդեն 1952 թվականից սկսել է դասավանդել Անկարայի համալսարանում։ 1953- 1954 թվականներին դասախոսություններ է կարդացել Կոլումբիայի համալսարանում, իսկ 1956- 1957 թվականներին դասավանդել է Հարվարդում։
Թուրքիայում առկա քաղաքական անկայունության պատճառով՝ Ինալջըքը լքել է երկիրը։ 1972 թվականից սկսած աշխատել է Չիկագոյի համալսարանում՝ մինչ 1986 թվականը այնտեղ դասավանդելով Օսմանյան կայսրության պատմություն ։ 1990—1992 թվականներին դասախոսություններ է կարդացել Հարվարդումում և Փրինսթոնում ։ 1993 թվականին Ինալջըքը վերադարձել է Թուրքիա, որտեղ մինչ կյանքի վերջը դասավանդել է Բիլքենթի համալսարանում ։ Հալիլ Ինալջըքը մահացել է 2016 թվականի հուլիսի 25-ին ։
Ծանոթագրություններ
Կատեգորիա:Թուրք պատմաբաններ Կատեգորիա:Անկարայի համալսարանի դասախոսներ Կատեգորիա:Անկարայի համալսարանի շրջանավարտներ Կատեգորիա:Ստամբուլում ծնված անձինք Կատեգորիա:Ոչ գեղարվեստական ժանրի թուրք գրողներ Կատեգորիա:Ղրիմաթաթարական ծագմամբ թուրքեր Կատեգորիա:Թուրք գրողներ Կատեգորիա:Թուրք ակադեմիկոսներ Կատեգորիա:20-րդ դարի պատմաբաններ Կատեգորիա:ԱՄՆ-ի գիտությունների ազգային ակադեմիայի անդամներ
Փիթեր Ջեքսոն
Փիթեր Ռոբերտ Ջեքսոն (Sir Peter Robert Jackson, ), նորզելանդացի ռեժիսոր, սցենարիստ, դերասան և պրոդյուսեր։ Ամբողջ աշխարհին հայտնի է իր «Մատանիների տիրակալը» և «Հոբիթ» ֆիլմաշարերով, որոնք նկարահանվել են Ջոն Ռոնալդ Ռուել Թոլքինի համանուն գրքերի հիման վրա։ Ստացել է «Օսկար»-ի երեք մրցանակ, նաև՝ «Ոսկե գլոբուս», BAFTA, «Սատուրն» կինոմրցանակներ՝ լավագույն ռեժիսորական աշխատանքի համար։ Նրա նկարահանած «Մատանիների տիրակալը։ Թագավորի վերադարձը» և «Հոբիթ։ Անսպասելի ճանապարհորդություն» ֆիլմերը դարձել են կինոաշխարհի ամենաշահութաբեր ֆիլմերից՝ վաստակելով ավելի քան 1 միլիարդ դոլար։ Որպես ամենաշահութաբեր ռեժիսոր՝ Ջեքսոնը զիջում է միայն Ջեյմս Քեմերոնին։
Վաղ տարիներ
Փիթեր Ջեքսոնը ծնվել է 1961 թվականի հոկտեմբերի 31-ին Նոր Զելանդիայի Պուկերուա-Բեյ փոքրիկ քաղաքում, Ուիլյամ և Ջոան Ջեքսոնների ընտանիքում։ Նա իր հայրենիքի՝ Նոր Զելանդիայի մասին ասել է, որ «այն ոչ թե փոքր երկիր է, այլ մեծ գյուղ»։ Նրա ծնողներն արմատներով Անգլիայից էին, հայրը մասնակցել էր Երկրորդ համաշխարհային պատերազմին։ Փոքրուց Փիթերը սիրում էր լուսանկարչությունը, ուստի նրա ծնողների ընկերներից մեկը նվիրում է նրան սիրողական լուսանկարչական սարք, որով էլ պատանու մեջ ծնում է ապագա ռեժիսորին։
Առաջին փորձերից սկսած Ջեքսոնը մեծ ուշադրություն էր դարձնում հատուկ էֆեկտներին և հաճախ նրա մոտ բավականին մեծ հաջողություններ էին գրանցվում։ Շուտով նա մասնակցում է կարճամետրաժ ֆիլմերի մրցույթի, որտեղ ներկայացնում է մի ֆիլմ, որտեղ պատկերված էր, թե ինչպես է հսկայական հրեշը ավերում քաղաքը։
Առաջին ֆիլմեր
1983 թվականին նա սկսում է նկարահանել «Վատ ճաշակում» սիրողական ֆիլմը, որն այլմոլորակայինների մասին էր։ Ջեքսոնն այնտեղ ոչ միայն ռեժիսոր, սցենարի հեղինակ, օպերատոր և մոնտաժոր էր, այլ նաև՝ մի քանի դերի կատարող, այդ թվում նաև՝ գլխավոր դերերից մեկի։
«Վատ ճաշակում» ֆիլմի ստեղծման ժամանակ Ջեքսոնը հասկացավ, որ այն դուրս է գալիս սիրողական ֆիլմի սահմաններից, չնայած այն ստեղծվել էր բավականին փոքր բյուջեով։ Ֆիլմի ստեղծումը տևեց մոտ 4 տարի, որից հետո Ջեքսոնի ընկերներից մեկին հաջողվեց ֆիլմը ցուցադրել Կաննի միջազգային կինոփառատոնում՝ 1987 թվականին։ Այն անսպասելիորեն դրական արձագանք գտավ և ցուցադրվեց 12 երկրներում։
1980-ական թվականների վերջից Ջեքսոնը սկսում է աշխատել իր կին և գործընկեր Ֆրենսիս Ուոլշի հետ, որը սկզբում միայն նրա ֆիլմերի սցենարիստն էր, սակայն հետագայում աշխատում է նաև որպես պրոդյուսեր։ Նրանց է պատկանում կինոարտադրող մի քանի ընկերություններ, որոնցից են՝ WingNut Films, Weta Workshop և Weta Digital ընկերությունները։
1989 թվականին դուրս եկավ Ջեքսոնի հաջորդ ֆիլմը՝ «Ծանոթացեք Ֆիբլների հետ» տիկնիկային երգիծական կատակերգությունը, որտեղ նա ծաղրում է «Մապետ շոու»-ն և այլ ֆիլմեր։ Ջեքսոնն այսպես է մեկնաբանել իր ֆիլմը. «Այստեղ ներկայացված է հումոր, որը վերաբերում է բազմաթիվ մարդկանց։ Այն շատ մռայլ է, սատիրական և շատ վայրի» ։ «Ֆիբլները» նրա առաջին ֆիլմն էր, որտեղ համագործակցեց Ռիչարդ Թեյլորի հետ, որն էլ հետագայում պետք է աշխատեր նրա բոլոր ֆիլմերի վրա։
Փիթեր Ջեքսոնի առաջին պրոֆեսիոնալ խաղարկային ֆիլմը՝ «Կենդանի դիակը» սարսափ կատակերգությունը, դուրս եկավ 1992 թվականին։ Այն պատմում էր մի էկզոտիկ կենդանու մասին, որն ընկնելով քաղաքային կենդանաբանական այգի՝ ամբողջ քաղաքի վրա վիրուս է տարածում և մարդիկ դառնում են կենդանի դիակներ։ Ֆիլմը Ջեքսոնին բերեց մեծ հաջողություններ, նաև՝ բազմաթիվ մրցանակներ։
«Երկնային արարածներ» և «Մոռացված արծաթ»
1994 թվականին Փիթեր Ջեքսոնը նկարահանեց «Երկնային արարածներ» հոգեբանական դրաման, որը հիմնված էր նորզելանդական Քրայսթերչ քաղաքում տեղի ունեցած իրական դեպքերի վրա։ Ֆիլմը պատմում է երկու ընկերուհիների մասին, որոնք այնքան ինքնամոռաց են մտածում կախարդական աշխարհների մասին, որ արդյունքում սպանում են իրենցից մեկի մորը։ Այս ֆիլմի սցենարը նոմինացվեց «Օսկար»-ի, ընդ որում՝ այն դերասանուհի Քեյթ Ուինսլեթի առաջին ֆիլմն էր։
Հաջորդ տարի, ռեժիսոր Քոսթ Բոութսի հետ համատեղ, Փիթերը նկարահանեց «Մոռացված արծաթ» կեղծ վավերագրական ֆիլմը։ Այս ստեղծագործությունը պատմում է նորզելանդացի մոռացված ռեժիսոր Քոլին Մակքենզիի մասին, որը ենթադրաբար հիմք է դրել գունային և ձայնային ֆիլմարտադրությանը։ Ֆիլմում որևէ փաստ չկա այն մասին, որ պատմությունը հորինված է, այդ իսկ պատճառով շատ հանդիսատեսներ անակնկալի եկան, երբ իմացան, որ նա իրականում գոյություն չի ունեցել ։
«Սարսափներ»
Շուտով պրոդյուսեր Ռոբերտ Զեմեկիսը հրավիրում է Ջեքսոնին համատեղ նկարահանելու «Սարսափներ» (1996) մեծաբյուջե ֆիլմը, որի գլխավոր դերերում էր Մայքլ Ջեյ Ֆոքսը։ Ֆիլմը ձախողվեց վարձույթում, սակայն այնտեղ տեղ գտած հատուկ էֆեկտները նորություն էին 1990-ականների համար։ Նույն թվականին Փիթերը դառնում է նորզելանդական «Ջեք Բրաունը հանճար է» ֆիլմի պրոդյուսերը։ 1997 թվականի փետրվարին Universal Studios ընկերությունն առաջարկում է Ջեքսոնին նկարահանել «Քինգ-Քոնգ» ֆիլմի ռիմեյքը, քանի որ այդ շրջանում սկսել էին նկարահանվել Գոձիլայի և Ջո Յանգի մասին պատմող նոր ֆիլմեր ։
«Մատանիների տիրակալը»
«Սարսափներ» ֆիլմի ստեղծումից հետո Փիթեր Ջեքսոնը սկսեց աշխատել իր գլխավոր գլուխգործոցի՝ «Մատանիների տիրակալը» եռագրության նկարահանման վրա։ Դեռ 1997 թվականին նա, պրոդյուսեր Սաուլ Զեյնցից ստացել էր գրքի էկրանավորման իրավունքները։ Սկզբում Փիթերն աշխատում էր Miramax ընկերության հետ և ցանկանում էր նկարահանել երկու ֆիլմ, սակայն շուտով ընկերությունը պահանջում է նկարահանել ընդամենը մեկ ֆիլմ։ Արդյունքում ռեժիսորը հրաժարվում է այդ ընկերությունից և դիմում է New Line Cinema ընկերության պրոդյուսեր Ռոբերտ Շեյին, որը հետաքրքրված էր եռագրության ստեղծմամբ։ Նկարահանումները սկսվեցին 1999 թվականի հոկտեմբերի 11-ին, Նոր Զելանդիայում և ավարտվեցին 2000 թվականի դեկտեմբերի 22-ին։ Ֆիլմերը դուրս եկան երեք տարին մեկ, 2001 թվականին՝ «Մատանու եղբայրությունը», 2002 թվականին՝ «Երկու ամրոցը» և 2003 թվականին «Թագավորի վերադարձը»։ Այս աշխատանքը Ջեքսոնին և իր գործընկերներին ընդհանուր բերեց 17 օսկար, ընդ որում՝ «Թագավորի վերադարձը» ֆիլմը կրկնեց «Բեն Հուր» և «Տիտանիկ» ֆիլմերի ռեկորդը՝ ստանալով 11 օսկար, այդ թվում նաև՝ լավագույն ֆիլմի և ռեժիսորի համար։ Այս ֆիլմը «Տիտանիկ» ֆիլմից հետո դարձավ երկրորդը, որը համաշխարհային վարձույթում հավաքեց ավելի քան 1 միլիարդ դոլար։ «Մատանիների տիրակալը։ Մատանու եղբայրություն» ֆիլմի նկարահանումներից հետո Փիթեր Ջեքսոնը դաջվածք արեց՝ էլֆական 10 թվի տեսքով։
«Քինգ-Քոնգ»
2005 թվականի դեկտեմբերի 14-ին էկրան բարձրացավ Փիթեր Ջեքսոնի հաջորդ ֆիլմը՝ «Քինգ-Քոնգ»-ը, որը 1933 թվականին նկարահանված «Քինգ-Քոնգ» ֆիլմի ռիմեյքն էր։ Աշխատանքները սկսելուց առաջ Ջեքսոնը ստանում է 20 միլիոն դոլար, որը ռեժիսորի համար ամենաբարձր եկամուտն էր՝ ստացած ֆիլմի ստեղծման սկզբում։ Ֆիլմը ամերիկյան վարձույթում հավաքեց 218 միլիոն դոլար, իսկ համաշխարհայինում՝ 547 միլիոն դոլար։ Այն ստացավ նաև երեք «տեխնիկական» օսկար՝ լավագույն ձայնի, լավագույն ձայնային մոնտաժի և լավագույն հատուկ էֆեկտների համար։ 2002 թվականից Ջեքսոնն ընդգրկված էր «Premiere» ամսագրի կինոարտադրության ամենաազդեցիկ դեմքերի ցանկում։ 2002 թվականին նա զբաղեցնում էր 41-րդ հորիզոնականը, 2003 թվականին՝ 20-րդը, 2004 թվականին՝ 6-րդը, իսկ 2005 թվականին նա գլխավորում էր ցանկը ։
«Քնքուշ ոսկորներ»
2009 թվականի դեկտեմբերի 11-ին դուրս եկավ ռեժիսորի նոր ֆիլմը՝ «Քնքուշ ոսկորներ»-ը, որի հիմքում ընկած է Էլիս Սիբոլդի համանուն գիրքը։ Ֆենտեզի ժանրում նկարահանված ֆիլմը՝ համեմված սպանության տեսարաններով, որոշ նմանություններ ունի «Երկնային արարածներ» ֆիլմի հետ։
«Հոբիթ» և «Բժիշկ ով»
Դեռևս 2006 թվականից Փիթեր Ջեքսոնը հետաքրքրվում էր «Հոբիթ կամ գնալն ու գալը» գրքի էկրանավորման հարցերով. նա խորհրդակցում էր MGM ընկերության հետ՝ New Line ընկերության հետ համատեղ երկու ֆիլմ նկարահանելու մասին ։ 2006 թվականից Ջեքսոնի երկու ընկերությունների (Wingnut Films և New Line Cinema) միջև անընդհատ վեճեր են տեղի ունենում, ինչն էլ հանգեցնում է Ջեքսոնին ֆիլմի ռեժիսորի պաշտոնից հեռացնելուն ։ New Line Cinema ընկերության գլխավոր Ռոբերտ Շեյը հայտարարեց, որ «...Ջեքսոնը երբեք չի ստեղծի որևէ ֆիլմ այդ ընկերությունում, քանի ես աշխատում եմ այստեղ...» : Այս իրադարձությունները հանգեցրին ընկերության դեմ համացանցային ընդվզումների, և 2007 թվականի օգոստոսին Շեյը փորձեց համաձայնության գալ Ջեքսոնի հետ ։ 2007 թվականի դեկտեմբերի 18-ին հայտարարվեց, որ Փիթեր Ջեքսոնը և New Line Cinema ընկերությունը համաձայնության են եկել և համատեղ նկարահանելու են «Մատանիների տիրակալի» երկու սիկվելները. Ջեքսոնը լինելու էր ֆիլմերի պրոդյուսերը, իսկ ռեժիսոր էր դառնալու Գիլյերմո դել Տորոն ։ Սակայն 2010 թվականի սկզբին դել Տորոն լքեց նախագիծը՝ նկարահանումների սկզբի աշխատանքների ձգձգման պատճառով, և մեկ ամիս անց Ջեքսոնը վերադարձավ ռեժիսորի թեկնածուների շարքին. հոկտեմբերի 15-ին նա արդեն ռեժիսորի աթոռին էր ։ Ֆիլմի նկարահանումները սկսվեցին 2011 թվականի մարտի 20-ին։ 2012 թվականի հուլիսի 30-ին Ջեքսոնն իր ֆեյսբուքյան էջում հայտարարեց, որ երկու ֆիլմի փոխարեն նկարահանվելու են երեքը։ «Հոբիթ»-ի նկարահանումների պատճառով 2013 թվականի օգոստոսին նա հրաժարվեց իր սիրելի «Բժիշկ ով» հեռուստասերիալի ռեժիսորությունից ։
Կամեո
Իր բոլոր ֆիլմերում Փիթեր Ջեքսոնը նկարահանվում է որևէ էպիզոդիկ դերում.
Փիթերի երեխաները՝ Բիլի և Քեթի Ջեքսոնները, «Մատանիների տիրակալը» եռագրությունից սկսած խաղացել են ռեժիսորի բոլոր ֆիլմերում։
Չեխիայի դքսություն
Չեխիայի թագավորություն (České knížectví), արևմտասլավոնական թագավորություն 10-12-րդ դարերին, որը գտնվում է ներկայիս Չեխիա պետության տարածքում։
Թագավորության մայրաքաղաքը և խոշորագույն քաղաքը եղել է Պրահան։ 1198 թվականին Չեխիայի թագավորության անկումից հետո ստեղծվել է Բոհեմիայի թագավորությունը ։
Պատմություն
Որպես անկախ պետություն քաղաքական քարտեզի վրա ձևավորվեց Չեխիայի թագավորությունը՝ իր անկախ սահմաններում։
999 թվականին Բոլեսլավ III-ը դառնում է Չեխիայի թագավոր։
Ծանոթագրություններ
Կատեգորիա:Չեխիայի թագավորություն Կատեգորիա:Չեխիայի պատմություն
Երից Մանկանց վանքի վիմական արձանագրություններ
Ստորև ներկայացված է Արցախի Հանրապետությունում, Մարտակերտի շրջանում գտնվող Երից Մանկանց վանքի վիմական արձանագրությունները ՝
Ծանոթագրություններ
Կատեգորիա:Վիմական արձանագրություններ
Երիտասարդական ակումբների դաշնություն
Երիտասարդական ակումբների դաշնություն (ԵԱԴ), կազմակերպություն, որը նպատակաուղղված է միավորել երիտասարդական ակումբներ, որոնք գտնվում են Հայաստանի տարբեր մարզերում և բարձրացնել երիտասարդների դերը հասարակության մեջ։
Պատմություն
Երիտասարդական ակումբների դաշնությունը հիմնադրվել է 1999 թվականին ։ Կազմակերպության հիմքում ընկած է Հայաստանի առաջին երիտասարդական կազմակերպությունը՝ Երիտասարդական ակադեմիան (ԵրԱկ)։ 2016 թվականի դրությամբ ԵԱԴ-ը միավորում է ավելի քան 100 երիտասարդական մասնագիտական ու տարածքային ակումբներ, կենտրոններ ու կազմակերպություններ՝ դառնալով Հայաստանի ամենամեծ երիտասարդական կառույցը ։
Ծրագրեր
Կազմակերպության իրականացրած ծրագրերից են ամենամյա «Երիտասարդական ակումբների համաժողով», «Վարդավառ միջազգային երիտասարդական փոռատոնը», «Be active youth», «Cultural Capital», «My club, my space», «Open the doors», «YiA Rular», «Youth work outside», «Be the change», «Peers to Peers», որոնք իրականացվել են Եվրամիության «Erasmus+» ծրագրի շրջանակում ։
Կազմակերպությունը իրականացնում է սեմինարներ, փոխանակման ծրագրեր, համաժողովներ, փառատոններ, կամավորական ծրագրեր (տեղական և միջազգային)։ Կազմակերպությունն իր գործունեության շրջանակներում անդրադառնալով հայկական ավանդական տոներին ՝ ՀՀ մշակույթի նախարարության և մի շարք այլ գերատեսչությունների, Մայր Աթոռի, տեղական ու միջազգային կազմակերպությունների հետ համագործակցությամբ 2015 թվականի հուլիսի 27-ին կազմակերպեց Վարդավառ միջազգային երիտասարդական փառատոնը, որի նպատակն էր հայ երիտասարդության շրջանում խրախուսել ազգային սովորույթների պահպանումը։ Ինչպես նաև նկատի ունենալով ազգային բրենդը ձևավորող կարևորագույն բաղադրիչներից երկուսը՝ զբոսաշրջային ոլորտը և մշակութային ու պատմական ժառանգությունը, ԵԱԴ-ն այս փառատոնը կազմակերպելով առաջին քայլն արեց Վարդավառ տոնը միջազգային համատեքստում ներկայացնելու հարցում։ Ավելի քան 150 օտարերկրացի երիտասարդներ շուրջ 26 երկրներից իրենց մասնակցությունը ցուցաբերեցին և հնարավորություն ունեցան փոքրիկ համարներով հանդես գալու փառատոնի շրջանակներում, ինչպես նաև ծանոթանալու հայկական մշակույթին ։
Երիտասարդական ակումբների դաշնությունը, Համաշխարհային հայկական երիտասարդական ոստայնը, «ADдыхай» շարժումը, «Հայկական Փի Ար ասոցիացիա» ԳՏՀԿ-ը և Հայաստանի դարթսի ‎‎‎ֆեդերացիան ամեն տարի կազմակերպում են դարթսի սիրողական բարեգործական մրցաշար։ Ծրագիրը երկու նպատակ է հետապնդում. հանրային կապերի (PR), գովազդի, մարքեթինգի մասնագետների և լրագրության ոլորտների մասնագետներին միմյանց հետ շփվելու, հետագա համագործակցության և համատեղ ծրագրեր մշակելու հնարավորության ընձեռում, ինչպես նաև մարզային երիտասարդական հետաքրքիր նախաձեռնությունների խրախուսում։
Անդամներ
ԵԱԴ-ը միավորում է 100-ից ավել երիտասարդական մասնագիտական և տարածքային ակումբներ, կենտրոններ ու կազմակերպություններ ։ Կազմակերպության անդամակցում են ինչպես Երևանից, այնպես էլ ՀՀ մարզերից։
Նպատակ և կարգախոս
Երիտասարդական ակումբների դաշնության նպատակներից մեկն է կապեր հաստատել և ընդլայնել գործակցությունն ու փորձի փոխանակումը արտասահմանյան, միջազգային և Սփյուռքի երիտասարդական կազմակերպությունների հետ, նպաստել միջազգային երիտասարդական ծրագրերի իրականացմանը, միջմշակութային երկխոսությանը, հայկական երիտասարդական կազմակերպությունների համագործակցությանը։
Երիտասարդական ակումբների դաշնության առաքելությունն է՝ միավորելով երիտասարդական ակումբներին՝ բարձրացնել երիտասարդ սերնդի դերը քաղաքացիական հասարակության կայացման գործում ։ Երիտասարդ ակումբների դաշնության կարգախոսն է.
Միջազգային համագործակցություններ
ԵԱԴ-ն սերտորեն համագործակցում է Սպորտի և երիտասարդության հարցերի նախարարության և Հայաստանի Երիտասարդական հիմնադրամի, տասնյակ օտարերկրյա ու միջազգային կազմակերպությունների հետ։
Կազմակերպությունը համագործակցում է նաև տարբեր օտարերկրյա և միջազգային կազմակերպությունների հետ։ Համագործակցում է
Արտաքին հղումներ
Կատեգորիա:Կազմակերպություններ այբբենական կարգով Կատեգորիա:Կամավորություն Կատեգորիա:1999 հիմնադրումներ
Կաշուեյրա Դորադա
Կաշուեյրա Դորադա  (Cachoeira Dourada), համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 8 542 մարդ, ըստ 2006 թվականի տվյալների։ Տարածքը կազմում է 521,130 կմ2։ Բնակչության խտությունը՝ 16,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Իսմետ Մունիշի
Իսմետ Մունիշի (Ismet Munishi, ), նախկին ֆուտբոլիստ Կոսովոյից, հանդես է եկել կիսապաշտպանի դիրքում։ «Դրիտա» (Գնիլանե) ակումբի գլխավոր մարզիչ։
Ակումբային կարիերա
Իսմետ Մունիշին իր պրոֆեսիոնալ կարիերան սկսել է Կոսովոյի Պրիշտինա քաղաքի «Ֆլամուրտարի» ակումբում։ Թիմի հետ միասին դարձել է Կոսովոյի գավաթի խաղարկության հաղթող ։
Հետագայում խաղացել է սլովենական «Մարիբոր» ակումբում, որի կազմում երկու անգամ դարձել է Սլովենիայի չեմպիոն։ 1998 թվականին տեղափոխվել է թուրքական «Շեկերսպոր» ակումբ, որից հետո հանդես է եկել սլովենական «Մուրա», իսրայելական «Մակկաբի» (Գերցլիա), սլովենական «Կորոտան», թուրքական «Կոջաելիսպոր» և սլովենական «Շմարտնո» ակումբներում։ 2003/04 մրցաշրջանում խաղացել է Պրիշտինայի «Կոսովո» ակումբում ։ Հետագայում հանդես է եկել «Լաչի» ակումբի կազմում։
2005 թվականի գարնանը Իսմետ Մունիշին տեղափոխվել է Պոլտավայի «Վորսկլա-Նեֆտեգազ» ակումբ ։ Նրա հետ նույն ակումբում է խաղացել նույնպես Կոսովոյից Ալբան Դրագուշան։ Ուկրաինայի առաջնությունում Իսմետ Մունիշիի նորամուտը կայացել է 2005 թվականի ապրիլի 1-ին, երբ նա մասնակցել է Զապորոժիեի «Մետալուրգ» ակումբի դեմ խաղին (1:0)։ Պոլտավայի թիմի հիմնական կազմում իր վերջին խաղն Իսմետ Մունիշին անցկացրել է 2005 թվականի մայիսի 16-ին ընդդեմ Դոնեցկի «Շախտյորի» (0:1). նա մասնակցել է միայն հանդիպման առաջին խաղակեսին, ապա վնասվածքի պատճառով նրան փոխարինել են։ Բժիշկները նրա ոտքին դրել են վեց կար ։ 2006 թվականի հունվարին Իսմետ Մունիշին լքել է «Վորսկլան» ։ Նույն թվականին նա տեղափոխվել է «Բեսա» ակումբ, ապա սկսել է խաղալ Կոսվոյի «Տրեպչա'89» ակումբում։ 2007 թվականին Իսմետ Մունիշին տեղափոխվել է «Վելազնիմի»։
Կարիերան հավաքականում
2002 թվականին Իսմետ Մունիշին խաղացել է Կոսովոյի հավաքականի կազմում, որը ճանաչված չէր որպես ՖԻՖԱ-ի ու ՈՒԵՖԱ-ի անդամ։ Մունիշին մասնակցել է Ալբանիայի հավաքականի դեմ խաղին (0:1) ։
Մարզչական կարիերա
2010-2011 թվականներին Իսմետ Մունիշին աշխատել է որպես գործակալ. մասնավորապես նա եղել է սլովենացի ֆուտբոլիստ Դարյան Մատիչի և ալբանացի ֆուտբոլիստ Շպետիմ Բաբայի գործակալը ։
2013 թվականից մինչև 2014 թվականը Իսմետ Մունիշին գլխավորել է Կոսովոյի «Վուշտրիա» ակումբը։ 2015 թվականին երեք ամիս եղել է «Խայվալիա» ակումբի գլխավոր մարզիչը։ 2015 թվականի մայիսին Իսմետ Մունիշին թողել է պաշտոնը ։ 2016 թվականին նա դարձել է Գնիլանեի «Դրիտա» ակումբի գլխավոր մարզիչ։
Անձնական կյանք
Իսմետ Մունիշին տիրապետում է յոթ լեզվի ։
Արտաքին հղումներ
Կատեգորիա:Կոսովոյի ֆուտբոլիստներ Կատեգորիա:1974 ծնունդներ Կատեգորիա:Ֆուտբոլային մարզիչներ այբբենական կարգով Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Մարիբորի ֆուտբոլիստներ
Դորիս Անդերսոն
Դորիս Հիլդա Անդերսոն (CC OOnt, Doris Hilda Anderson, ծննդյան անունը` Հիլդա Դորիս Բաք,  ), կանադացի հեղինակ, լրագրող, կանանց իրավունքների պաշտպանության ակտիվիստ։
Կենսագրություն
Դորիս Անդերսոնը ծնվել է Կանադայի Ալբերտա նահանգի Մեդիսին Հատ քաղաքում։ Սովորել է Crescent Heights ավագ դպրոցում, 1945 թվականին Ալբերտայի համալսարանից ստացել է արվեստի բակալավրի աստիճան ։ 1957 թվականին ամուսնացել է իրավաբան Դեյվիդ Անդերսոնի հետ։
1957-1977 թվականներին Անդերսոնը եղել է Chatelaine ամսագրի խմբագիր, Եռակողմ հանձնաժողովի անդամ ։ 1974 թվականին դարձել է Կանադայի շքանշանակիր։ 2002 թվականին խրախուսվել է որպես Companion :
1978 թվականին Տորոնտոյում Էգլինթոն ընտրական տարածքում հատուկ ընտրությունների ժամանակ Անդերսոնը Կանադայի Համայնքների պալատում որպես լիբերալ անհաջողության մատնվեց։ 1979 թվականին նա նշանակվեց Կանանց հարցերով Կանադայի խորհրդատվական միության նախագահ։ Նա աշխատանքներ է տարել կանանց իրավունքները Կանադայի Սահմանադրությունում և Իրավունքների և ազատության խարտիայում (բաժին 28) ներգրավելու համար։ 1982-1984 թվականներին եղել է Կանանց կարգավիճակի ազգային գործող կոմիտեի նախագահ։
Կյանքի վերջին տարիներին Անդերսոնի առողջական վիճակը վատթարացել է. 2001 թվականին ունեցել է սրտի անբավարարություն, 2006 թվականին Կոստա Ռիկա այցելելուց հետո բազմաթիվ այլ առողջական խնդիրներ են ի հայտ եկել։ 2007 թվականի փետրվարին Անդերսոնը տեղափոխվել է Տորոնտոյի Սուրբ Մայքլ հիվանդանոց, որտեղ մահացել է մարտի 2-ին, 85 տարեկան հասակում` թոքային ֆիբրոզից ։
Արտաքին հղումներ
Կատեգորիա:Կանադացի սյունակագիրներ Կատեգորիա:Կանադացի խմբագիրներ Կատեգորիա:Կանադացի ֆեմինիստ գրողներ Կատեգորիա:Կանադացի լրագրողներ
Ապահով Համացանց
Ապահով Համացանց
Վեբ անվտանգությունը, առցանց անվտանգությունը կամ Ապահով համացանցը գիտելիք է օգտվողների անձնական անվտանգության մաքսիմալացման, և անվտանգության ռիսկերը մասնավոր տեղեկատվության և սեփականության մասին՝ կապված համացանցի օգտագործման հետ, և ընդհանուր առմամբ ինքնապաշտպանությունը համակարգչային հանցագործություններից։
Համացանցից օգտվողների թիվը շարունակվում է աճել աշխարհով մեկ ։ Համացանցի անվտանգութունը առաջնային խնդիր է թե՛ երեխաների, թե՛ մեծահասկաների համար։ Ընդհանուր խնդիրները, որոնք կապված են ապահովությանը համացանցում ներառում են՝ չարամիտ օգտվողներ (սպամ, խայծ, կիբեր հարձակում, և այլն), վեբ-կայքեր և ծրագրային ապահովում (վտանգավոր ծրագրերը, համակարգչային վիրուսները), ինչպես նաև տարբեր տեսակի անհարգի և վիրավորական բովանդակություններ։ Մի քանի հանցագործությունները կարրող են լինել կատարյալ համացանցում՝ հետապնդումը, անձանական տվյալնների հավաքումը։
Շատ սոցիալական ցանցերի և զրուցարանների կայքերը ունեն էջ անվտանգության մասին։ Շատ խմբեր, կառավարչություններ և կազմակերպություններ անհանգստություն են արտահայտում երեխաների անվտանգության մասին՝ համացանացը օգտագործելիս։ Ամբողջ աշխարհում Ապահով համացանցի օրը նշում են փետրվարին՝ բարձրացնելու համացանցում անվտանգության իրազեկումը ։ Մեծ Բրիտանիայում Get Safe Online ընկերությունը հովանավորվել է Կազմակերպված հանցագործությունների դեմ պայքարի պետական հաստատությունից (SOCA), ինչպես նաև խոշոր համացանցային ընկերությունների կողմից՝ Մայքրոսոֆթ և այլն ։
Ծանոթագրություններ
Կատեգորիա:Համացանց
Մեգան Լի
Մեգան Լի, կորեա-ամերիկացի երգչուհի, երգերի հեղինակ և դերասանուհի, որն առավել հայտնի է Make It Pop ֆիլմում կատարած Սուն Հայ Սոնի դերով և YouTube-ում ներկայացված իր հոլովակներով։ 2013 թվականի փետրվարին Մեգան Լին պայմագիր է կնքել Քիմ Թե Ուոյի (g.o.d խմբի նախկին առաջատար երգիչ) Soul Shop Entertainment լեյբլի հետ մինչև 2014 թվականի նոյեմբերին  ։ Մեգան Լին XO-IQ-ի անդամ է, նկարահնվել է Nickelodeon-ի Make It Pop սերիալում ։ Նա մասնակցել է երաժշտական տաղանդների The Voice ամերիկյան շոուի 14-րդ եթերաշրջանին։
Կենսագրություն
Լին իր կարիերան սկսել է 10 տարեկանից՝ զբաղվելով դերասանությամբ, պարելով և երգելով։ Նա նկարահանվել է ՄաքԴոնալդսի, Verizon, և Nintendo (the Nintendo DS), Bratz, Wal-Mart, Big Lots, Trix մի շարք գովազդներում, ինչպես նաև հեռուստատեսային նախագծերում, ինչպիսիք են Crash հեռուստասերիալը, Kidz Bop,  Nickelodeon-ի iCarly, Nickelodeon-ի Kid Choice մրցույթը,  Disney-ի Get Connected-ը, 3 Minute Game Show  և տարբեր անկախ ֆիլմային նախագծեր և հարավկորեական MBC Star Audition - The Great Birth (위대한 탄생) հայտնի շոուի 1-ին (և երկրորդ) եթերաշրջանին, որ ստեղծվել է Հարավային Կորեայի հիմնական հեռարձակման ցանցերից մեկում (MBC): MBC-ի Star Audition-ի երկրորդ եթերաշրջանում մի շարք այլ մասնակիցներից Լենա Փարկն անձամբ ընտրել է Մեգանին՝ դառնալով նրա մենթորը։ Մեգանը երկրորդ եթերաշրջանի ավարտին զբաղեցրել է 13-րդ տեղը ։
Ֆիլմ և հեռուստատեսություն
Լին նկարահանվել է Nickelodeon-ի Make It Pop շոուին ։ Նա շոուի երեք հիմնական աստղերից մեկն էր և հանդես է եկել "Sun Hi Song" անունով ։ Սերիալի համապրոդյուսերն է Նիք Քեննոնը ։
2008 թվականին Լին արժանացել է Nickelodeon-ի Երեխաների ընտրություն մրցանակին Լավագույն ելույթ կատերգորիայում։ Մեգան Լին մարմնավորել է Հյորրիին «Իմ առաջին սերը» կարճամետրաժ ֆիլմ/երաժշտական հոլովակում, որի ռեժիսորը եղել է Ռոքի Ջոն, իսկ Արդեն Չոյի մարմնավորում է Հյորրիին ծեր տարիքում։ 2008 թվականին Լին նկարահանվել է որպես Ջուլի Disney-ի "Disney Get Connected" հեռուստասերիալի մի քանի դրվագներում։ Նա նաև մարմանվորել է Ջի Սանին Crash-ի էպիզոդում, որում նկարահանվել է Դենիս Հոփերի, Թոմ Սայզմորի, Բրայան Թիի և Քելվին Հեն Յիի հետ միասին։
Երաժշտություն
Լին գրել է օրիգինալ երգեր և որպես անկախ արտիստ թողարկել երեք սինգլ՝ "In The Future", "Love, Laugh & Live" և "Destiny": "Love, Laugh & Live"-ը Մեգանի առաջին պաշտոնական երաժշտական տեսահոլովակն է, որի ռեժիսորն է Սթիվ Նգույեն ։ "Destiny" երգի հիման վրա նույնպես նկարահանվել է տեսահոլովակ, որի ռեժիսորը Թիմոթի Թաուն է  ։ Մեգան Լին թողարկել է երաժշտական տեսահոլովակ և երգ Kim Tae-woo-ի հետ, որը կոչվում է «Oppa»:
Մեգանի առաջին պաշտոնական երգը, որ թողարկվել է Soul Shop Entertainment-ի հետ աշխատելու ընթացքում, կոչվում է "8dayz" (կարդացվում է՝ 8 Days), որը թողարկվել է 2014 թվականի մայիսի 15-ին ։ Երգի ստեղծմանը մասնակցել է B2ST-ի Յոն Չուն Հյոնը, ինչպես նաև գերմանացի կոմպոզիտորներ Անդրեաս Բարտելը և Ռյուդիգեր Սչրամմը, ով նաև համագործակցել է K-pop-ի վետերան երգիչ Նամիի հետ ։
2015 թվականի մարտին Մեգան Լին դարձել է XO-IQ-ի անդամ, որի կազմում ընդգրկված են եղել ֆիլիպինա-կանադացի Լուիզա Թրանկոն և սինգապուրա-կանադացի Էրիկա Թեմը ։
The Voice
2018 թվականին Մեգան Լին մասնակցել է ամերիկյան The Voice-ի 14-րդ եթերաշրջանին։ 2018 թվականի մարտի 6-ին հեռարձակված թողարկումում նա ներկայացրել է "Killing Me Softly with His Song" երգը, և Ալիշա Քիզը շրջվել է։ Մենամարտեր փուլում, որ հեռարձակվել է 2018 թվականի մարտի 19-ին, նա հանդես է եկել Ալիշայի թիմում իր թիմակից Ջոնի Բլիսի հետ, որոնք ներկայացրել են Բրունո Մարսի "Versace on the Floor" երգը։ Ալիշա Քիզը ընտրել է Բլիսին, և Մեգան դուրս է մնացել նախագծից։
ՅուԹուբ
Մեգանը առավել հայտնի է տարբեր երգերի իր քավերներով, որոնք նա ներկայացնում է ՅուԹուբում։ Նրա ստեղծած քավերներից հայտնի են Քրիստինա Ագիլերայի "I Will Be", Բրունո Մարսի "Lazy Song", Լիլ Ուեյնի "How to Love", Քելլի Քլարկսոնի "Stronger (What Doesn't Kill you)" և այլ երգերի հիման վրա ստեղծվածները։ Նա նաև ստեղծել է այլ երգերի քավերներ և համագործակցել ՅուԹուբյան այլ արտիստների հետ, օրինակ՝ 2011 թվականին նա ստեղծել է Cee Lo Green-ի "Forget You" երգի քավերը Արդեն Չոյի հետ ։ 2011 թվականին Մեգանը հաղթել է նաև 2NE1-ի "Lonely" քավերների մրցույթում, որտեղ ներկայացրել է 2NE1-ի "Lonely" սինգլի քավերը, և մեկնել է Կորեա՝ հանդիպելու խմբի հետ։ Նա նաև ներկայացրել է Ադելի "Someone Like You" երգի քավերը Սանգհա Ջանգի հետ։ 2012 թվականին Մեգան Լին հաղթեել է Ջեյսոն Մրազի և Warner Music Korea-ի հովանավորությամբ անցկացված քավերների մրցույթում և Մրազի հետ ստեղծել է "Lucky" դուետը, որը բազմաթիվ դիտումներ է ունեցել ՅուԹուբում ։ Նա նաև համագործակցել է ակուստիկ կիթառիստ Սանգհա Ջանգի հետ՝ ստեղծելով հայտնի  K-pop երգերի քավերներ, ինչպիսին է BIGBANG-ի "Monster"-ը ։
Արտաքին հղումներ
Կատեգորիա:Ամերիկացի կինոդերասանուհիներ Կատեգորիա:Ամերիկացի ինտերնետային աստղեր Կատեգորիա:«The Voice» հեռուստաշոուի մասնակիցներ Կատեգորիա:21-րդ դարի ամերիկացի երգիչներ Կատեգորիա:Ամերիկացի երգչուհիներ Կատեգորիա:Ամերիկացի կոմպոզիտորներ Կատեգորիա:Ամերիկացի փոփ երգիչներ Կատեգորիա:Ամերիկացի փոփ երգչուհիներ
Ֆուտբոլի աշխարհի առաջնության եզրափակիչ 2018
Ֆուտբոլի աշխարհի առաջնության եզրափակիչ 2018-ը Ֆուտբոլի աշխարհի առաջնություն 2018-ի եզրափակիչ հանդիպումն էր։ Այն Ֆուտբոլի աշխարհի առաջնության 21-րդ եզրափակիչն էր, որը չորս տարին մեկ անգամ անցկացվող ֆուտբոլային մրցություն է տղամարդկանց ազգային հավաքականների միջև, որոնք հանդիսանում են ՖԻՖԱ-ի անդամ։ Հանդիպմանը մասնակցեցին Ֆրանսիայի և Խորվաթիայի հավաքականները, որը տեղի ունեցավ Մոսկվայի Լուժնիկի մարզադաշտում 2018 թվականի հուլիսի 15-ին։
Մինչև 2018 թվականը Ֆրանսիան հաղթել էր 1998 թվականի Աշխարհի առաջնությունում և մասնակցել էին 2006 թվականի եզրափակչին. մինչդեռ սա Խորվաթիայի համար Աշխարհի առաջնության առաջին եզրափակիչն էր։ Երկու հավաքականներն էլ հաղթել էին նախկին չեմպիոններին իրենց ճանապարհին։ Ֆրանսիան հաղթել էր 1930 և 1950 թվականների չեմպիոն Ուրուգվային, Խորվաթիան հաղթել էր 1966 թվականի չեմպիոն Անգլիային և 1978 ու 1986 թվականների չեմպիոն Արգենտինային։ Խորվաթիան դարձավ երրորդ արևելաեվրոպական հավաքականը, որը հասավ եզրափակիչ և առաջինը Չեխոսլովակիայից հետո, որը պարտվեց 1962 թվականի եզրափակչում։
Ֆրանսիան հաղթեց 4-2 հաշվով, առաջին խաղակեսում ունենալով 2-1 առավելություն շնորհիվ ինքնագոլի և տասնմեկ մետրանոց հարվածով խփված գոլի, որը որոշվեց վիդեո օգնականի միջոցով։ Առաջին անգամ Աշխարհի գավաթի եզրափակչում գրանցվեց ինքնագոլ։ Ֆրանսիան նաև դարձավ երկրորդ հավաքականը 32 հավաքական ձևաչափով Աշխարհի առաջնություններում, որը նվաճեց աշխարհի գավաթը առանց խաղալու լրացուցիչ ժամանակում։ Որպես հաղթղ Ֆրանսիան իրավունք ձեռք բերեց խաղալու ՖԻՖԱ Կոնֆեդերացիաների գավաթ 2021-ում։
Մարզադաշտ
Եզրափակիչը կայացավ Մոսկվայի Լուժնիկի մարզադաշտում, որը տեղակայված է Մոսկվայի կենտրոնական վարչական շրջանի Խամովնիկի շրջանում։ Մարզադաշտը ներկայացվել է Ռուսաստանի հայտում որպես եզրափակչի մարզադաշտ 2010 թվականի դեկտեմբերի 2-ին ։ Լուժնիկի մարզադաշտը ընդունվել է որպես եզրափակչի անցկացման վայր 2012 թվականին ՖԻՖԱ-ի հատուկ հանձնաժողովի կողմից Ճապոնիայի Տոկիո քաղաքում ։ Մարզադաշտում կայացել են նաև աշխարհի առաջնության վեց այլ խաղեր, այդ թվում բացման հանդիպումը հունիսի 14-ին, խմբային փուլի հանդիպումներ, 1/8 եզրափակչի հանդիպում և կիսաեզրափակչի հանդիպում  ։
Լուժնիկի մարզադաշտը մինչև 1992 թվականը կոչվել է Լենինի անվան կենտրոնական մարզաֆաշտի հիմնական արենա, որը բացվել է 1956 թվականին ԽՍՀՄ ամառային սպարտակիադան ընդունելու համար ։ Մարզադաշտը ծառայում է որպես Ռուսաստանի ազգային մարզաֆաշտ և այստեղ կայանում են Ռուսաստանի ֆուտբոլի ազգային հավաքականի հանդիպումները, նախկինում ԽՍՀՄ հավաքականի հանդիպումները ։ Նախկինում մարզադաշտը օգտագործել են որպես տնային դաշտ ԲԿՄԱ Մոսկվան, Տորպեդո Մոսկվան և Սպարտակ Մոսկվան։ Այնուամենայնիվ ներկայումս այն չի հանդիսանում որևէ ակումբի տնային դաշտ ։
Մարզադաշտում անցկացվել են մեծ թվով միջազգային սպորտային մրցություններ։ Մարզադաշտը Ամառային օլիմպիական խաղեր 1980-ի հիմնական մարզադաշտն էր, որտեղ տեղի ունեցան բացման և փակման արարողությունները, աթլետիկայի և ֆուտբոլի մրցություններ (ներառյալ եզրափակիչը) ,: Այստեղ են կայացել ՈՒԵՖԱ գավաթի եզրափակիչ 1999-ը և ՈՒԵՖԱ Չեմպիոնների Լիգայի եզրափակիչ 2008-ը
ՈՒԵՖԱ-ի կողմից դասակարկված լինելով 4-րդ դասի մեջ, Լուժնիկի մարզադաշտը Ռուսաստանի և 2018 թվականի Աշխարհի առաջնության խոշորագույն մարզադաշտն է, որի սովորական առավելագույն նստատեղերի քանակը 81.006 է, սակայն աշխարհի գավաթի ժամանակ պակասեցվեց մինչև 78.011-ի ։ Այն նաև Արևելյան Եվրոպայի խոշորագույն մարզադաշտն է և Եվրոպայի ութերորդ ամենախոշորը ։
Նախապատմություն
Խորվաթիան մասնակցում էր Աշխարհի առաջնության եզրափակիչ փուլին հինգերորդ անգամ և սա նրանց առաջին եզրափակիչն էր։ Արդյունքում եզրափակչին մասնակցել են 13 հավաքական, որոնցից 10-ը Եվրոպայից ։ 4,17 միլիոն բնակչությամբ Խորվաթիան երկրորդ ամենափոքր երկիրն էր, որը խաղաց եզրափակչում Ուրուգվայից հետո ։ Խորվաթիայի նախորդ լավագույն արդյունքը 1998 թվականն էր, երբ նրանք զբաղեցրին երրորդ հորիզոնականը ` կիսաեզրափակչում պարտվեով Ֆրանսիային 2-1 հաշվով  ։
Եզրափակիչը Ֆրանսիայի և Խորվաթիայի վեցերորդ հանդիպումն էր։ Ֆրանսիան այս հանդիպումներում անպարտելի էր` հաղթելով երեք խաղում և ոչ ոքի խաղալով երկու հանդիպումներում ։ Երկու հավաքականներն առաջին անգամ հանդիպել են 1998 թվականի Աշխարհի գավաթի կիսաեզրափակչում, որտեղ Ֆրանսիան հաղթել էր 2-1 հաշվով ։ Մյուս ոչ ընկերական հանդիպումը տեղի ունեցավ Ֆուտբոլի Եվրոպայի առաջնություն 2004-ի շրջանակներում, որն ավարտվեց 2-2 հաշվով ։
Ֆրանսիա
Ֆրանսիան համարվում էր 2018 թվականի Աշխարհի գավաթի հաղթողի գլխավոր հավակնորդներից մեկը, հատկապես որ նրա կազմում կային մի քանի երիտասարդ տաղանդներ ։ Հավաքականը խաղացել էր ՈՒԵՖԱ Եվրո 2016-ի եզրափակչում և պարտվել էր Պորտուգալիային 0-1 հաշվով ։ Հավաքականը որակավորվեց Աշխարհի առաջնությանը` իր խմբում առաջ անցնելով Շվեդիայից և Նիդերլանդներից ։
Աշխարհի առաջնության վիճակահանության արդյունքներով Ֆրանսիան ընդգրկվեց C խմբում Ավստրալիայի, Դանիայի և Պերուի հետ միասին։ Հավաքականը հաղթեց Ավստրալիային բացման խաղում, որտեղ աչքի ընկավ Անտուան Գրիզմանը 11 մետրանոց հարվածով և գրանցվեց ևս մեկ ինքնագոլ ։ Երկրորդ խաղում Ֆրանսիան հաղթեց 1-0 հաշվով Պերուին և միակ գոլի հեղինակ դարձավ 19 ամյա Կիլիան Մբապպեն, ով դարձավ Ֆրանսիայի ամենաերիտասարդ գոլի հեղինակը հիմնական առաջնություններում ։ Հերուի հանդեպ հաղթանակից հետո Ֆրանսիան անցավ փլեյ օֆֆ փուլ` թույլ տալով Դիդիե Դեշամին խաղադաշտ չհանել մի քանի առանցքային ֆուտբոլիսների Դանիայի դեմ խաղում։ Դանիայի դեմ Մոսկվայի Լուժնիկի մարզադաշտում կայացած հանդիպումը ավարտվեց գոլազուրկ ոչ-ոքի ։
Դառնալով C խմբի հաղթող` Ֆրանսիային 1/8 եզրափակչում բաժին ընկավ D խմբում երկրորդ տեղ զբաղեցրած Արգենտինան։ Ֆրանսիան հաղթեց 4-3 հաշվով և երկու գոլի հեղինակ դարձավ Մբապպեն, ով նաև վաստակեց 11 մետրանոց խաղի սկզբնամասում ։ Մբապպեին սկսեցին համեմատել բրազիլացի աստղեր Ռոնալդոյի և Պելեի հետ, որոնք նույնպես երիտասարդ տարիքում փայլուն էին հանդես եկել Աշխարհի առաջնություններում ։ Քառորդ եզրափակչում Ֆիանսիան հաղթեց Ուրուգվային 2-0 հաշվով Գրիզմանի գոլի և գոլային փոխանցման շնորհիվ ։ Կիսաեզրափակչում Ֆրանսիան հանդիպեց Բելգիայի հետ Սանկտ Պետերբուրգում և հաղթեց 1-0 հաշվով շնորհիվ Սամուել Ումտիտիի գոլի ։ Ֆրանսիայի հավաքականը և հատկապես Մբապպեն քննադատվում էին ժամանակի ձգման և կոպիտ խաղի համար կիսաեզրափակչի երկրորդ խաղակեում ։
Խորվաթիա
Խորվաթիան համարվում էր 2018 թվականի Աշխարհի առաջնության հաղթողի թեկնածուներից իրենց ոսկե սերնդով, որի մեջ էին մտնում հարձակվող Մարիո Մանջուկիչը և կիսապաշտպաններ Մարսելո Բրոզովիչը, Մատեո Կովաչիչը, Լուկա Մոդրիչը, Իվան Պերիշիչը և Իվան Ռակիտիչը ։ Հավաքականը դուրս էր մնացել Ֆուտբոլի աշխարհի առաջնություն 2014-ի խմբային փուլից, իսկ Եվրո 2016-ում` 1/8-րդ եզրափակչից ։ Իրենց որակավորման խմբում Խորվաթիան խփել էր 15 գոլ և զբաղեցրել երկրորդ հորիզոնականը Իսլանդիայից հետո ։ Այնուամենայնիվ որակավորման փլեյ-օֆֆ խաղերում Խորվաթիան առավելության հասավ Հունաստանի նկատմամբ ընդհանուր 4-1 հաշվով ։
Խորվաթիան վիճակահանության արդյունքներով ընդգրկվեց D խմբում Արգենտինայի, Իսլանդիայի և Նիգերիայի հետ միասին ։ Իրենց բացման խաղում Խորվաթիան 2-0 հաշվով առավելության հասավ Նիգերիայի նկատմամբ, գրանցվեց մեկ ինքնագոլ, ևս մեկ գոլի հեղինակ դարձավ Մոդրիչը 11 մետրանոց հարվածով Հարձակվող Նիկոլա Կալինիչը հրաժարվեց մասնակցել հանդիպմանը որպես պահեստային և Դալիչի կողմից հեռացվեց հավաքականից` թողնելով Խորվաթիային 22 ֆուտբոլիստով ։ Հաջորդ խաղում Խորվաթիան խոշոր հաշվով հաղթեց Արգենտինային 3-0 հաշվով ։ Խորվաթիան հաղթեց խմբում` վերջին խաղում հաղթելով Իսլանդիային 2-1 հաշվով  ։
1/8-րդ եզրափակչում Խորվաթիան հադիպեց Դանիայի ընտրանու հետ և գրանցվեց 1-1 հաշիվը, երկու գոլրը խփվեցին առաջին հինգ րոպեներին, իսկ Մոդրիչը չկարողացավ իրացնել 11 մետրանոցը լրացուցիչ ժամանակում։ Խորվաթիան հաղթեց հետխաղյա 11 մետրանոցների արդյունքով շնորհիվ Դանիել Սուբաշիչի երեք սեյվերի ։ Քառորդ եզրափակչում Խորվաթիան հանդիպեց դաշտի տերերի` Ռուսաստանի հետ, որը 1/8-րդ եզրափակչում դուրս էր թողել Իսպանիային։ Հաշիվը բացեցին Ռուսները 31-րդ րոպեին, սակայն ութ րոպե անց խորվաթները հավասարեցրին հաշիվը շնորհիվ Անդրեյ Կրամարիչի գոլի և հաշիվը պահպանվեց մինչև խաղի հիմնական ժամանակի ավարտը։ Ավելացված ժամանակում Խորվաթիան առաջ անցավ հաշվով Դոմագոյ Վիդայի գլխով խփած գոլի շնորհիվ, սակայն ռուս պաշտպան Մարիո Ֆեռնանդեսը հավասարեցրեց հաշիվը և խաղի ելքը որոշվեց հետխաղյա 11 մետրանոցների արդյունքով։ Այստեղ ավելի հաջող էին խորվաթները և հաղթեցին 4-3 հաշվով  ։ Խորվաթիան դարձավ առաջնության պատմության երկորդ հավաքականը, որը հաղթում է երկու հետխաղյա 11 մետրանոցների արդյունքով Արգենտինայից հետո, որը նման արդյունք գրանցել էր 1990 թվականին ։ Խաղից հետո տարածվեց տեսագրություն, որտեղ Վիդան արտասանում է «Փառք Ուկրաինային», ինչը քննադատությունների առիթ դարձավ Ռուսաստանում և ՖԻՖԱ-ի կարգապահական կոմիտեն նախազգուշացրեց Վիդային ։ Խորվաթիան կիսաեզրափակչում հանդիպեց Անգլիայի ընտրանու դեմ Լուժնիկի մարզադաշտում։ Հինգերորդ րոպեին տուգանային հարվածով հաշիվը բացեց անգլիացի պաշտպան Կիրան Թրիպեր։ Խորվաթիան կարողացավ հաշիվը հավասարեցնել միայն 68-րդ րոպեին Իվան Պերիշիչի հեղինակած գնդակի շնորհիվ։ Խորվաթիան հաղթեց լրացուցիչ ժամանակում, շնորհիվ 109-րդ րոպեին Մանջուկիչի հեղիանակած գոլի  ։
Հանդիպման գնդակ
Հանդիպման պաշտոնական գնդակը կոչվում էր Տելստար Մեչտա (Мечта երազանք), որը Adidas Telstar 18-ի կարմիր ներկված տարբերակն էր, արտադրված փլեյ օֆֆ փուլի համար ։ Տելստար ընտանիքի նախատիպը 1970 Տելստարն էր, որը նման էր 2014 թվականի Բրազուկային, ավելի երկար և հավելյալ մասերով ։
Պաշտոնյաներ
Արգենտինացի մրցավար Նեստոր Պիտանան նշանակվեց հանդիպման գլխավոր մրցավար, ինչի մասին հայտարարեց ՖԻՖԱ մրցավարների կոմիտեն 2018 թվականի հուլիսի 12-ին։ Եզրափակիչը Պիտանայի հինգերորդ հանդիպումն էր մրցույթում, դառնալով երկրորդ մրցավարը, ով վարել է բացման և փակման հանդիպումները ։ Մինչ այս Պիտանան վարել էր երկու խմբային փուլի հանդիպում և երկու 1/8 եզրափակիչ։ Պըանան ՖԻՖԱ մրցավար է 2010 թվականին և վարել է 4 հանդիպում Ֆուտբոլի աշխարհի առաջնություն 2014-ի ժամանակ։ Նրա համաերկրացիներ Էռնան Մայդանան և Խուան Պաբլո Բելատտին նշանակվել էին նրա օգնականներ։ Չորրորդ պաշտոնյա էր նշանակվել Բյորն Կյուպերսը Նիդերլանդներից, իսկ Էրվին Զեյնստրան` պահեստային մրցավար ։ Իտալացի Մասիմիլիանո Իրատտին նշանակվել էր վիդեո օգնականի մրցավար։
Փակման արարողություն
Առաջնության փակման արարողությունը կայացավ խաղի սկզբից առաջ, որի ժամանակ կատարվեց առաջնության պաշտոնական երգը «Live It Up»-ը, Ուիլ Սմիթի, Նիքի Ջեմի և Էռա Իստրեֆիի կատարմամբ։ Օպերային երգչուհի Աիդա Գարիֆուլլինան երգեց ռուսական ժողովրդական «Կալինկա», երեխաներից կազմված երգչախմբի ուղեկցությամբ ։
Ծանոթագրություններ
Կատեգորիա:Ֆուտբոլի աշխարհի առաջնություն Կատեգորիա:Ֆուտբոլի աշխարհի առաջնություն 2018
Բուրիտի Ալեգրի
Վիճակագրություն
Կատեգորիա:Բրազիլիայի բնակավայրեր Կատեգորիա:Գոյաս նահանգի բնակավայրեր
Երկնքի հետազոտության Կատալինա ծրագիր
Երկնքի հետազոտության Կատալինա ծրագիր (Catalina Sky Survey, CSS), աստերոիդների և գիսաստղերի որոնման և հետազոտության ծրագիր։ Ծրագիրը իրականացվել է Ստյուարդի աստղադիտարանի Կատալինա կայանում, որը գտնվում է ԱՄՆ Արիզոնա նահանգի Թուսոն քաղաքի մոտ։
CSS ծրագրի հիմնական նպատակն էր Երկրին մոտեցող աստերոիդների որոնումը, մասնավորապես Երկիր մոլորակի համար պոտենցիալ վտանգավոր աստերոիդների հայտնաբերումը։ Հարավային կիսագնդում CSS-ի «գործընկերն» է Սայդինգ Սփրինգ հետազոտությունը (SSS), որը փակվեց 2013 թվականին ֆինանսավորման կորցնելու հետ կապված։ CSS ծրագիրը փոխարինել է լուսանկարչական Բիգելո երկնքի հետազոտություն ծրագրին։
Առաքելություն
Երկրին մոտեցող աստերոիդներ հետազոտության ծրագիրը հանդիսանում է 1998 թվականին ԱՄՆ կոնգրեսի ՆԱՍԱ-ին տրված հանձնարարականի, որի համաձայն անհրաժեշտ էր հայտնաբերել 1 կիլոմետր կամ դրանից մեծ չափերով մարմինների մոտավորապես 90 տոկոսը կամ ավելին։ Երկնքի հետազոտության Կատալինա ծրագիրը տեղակայված լինելով Մաունթ Լեմոնի աստղադիտարանի տարածքում Կատալինա լեռներում, Թուսոն քաղաքից հյուսիս, իրականացնում է հենց այդ հանձնարարականի պահանջները։
Բացի բախման ռիսկերի գնահատումը ծրագիրը նաև ստանում է այլ գիտական տեղեկություններ, բարելավում է գիտելիքները հիմնական աստերոիդների գոտու մարմինների մասին, գտնում է համեմատաբար հեռու պերիհելի ունեցող գիսաստղեր, հաշվարկում է Երկրին մոտեցող աստերոիդների բաշխումը, հաշվի առնելով բախումների պատմությունն ու ներքին Արեգակնային համակարգի շարժումները, ինչպես նաև բացահայտում է հնարավոր տիեզերանավերով կատարվող առաքելությունների համար թիրախ մարմիններ։
Գործիքներ
CSS ծրագրով աշխատանքները իրականացվում են սովորաբար ամեն մաքուր գիշեր, բացառությամբ ամբողջական Լուսնի գիշերները։ Հարավային կիսագնդի SSS ծրագիրը Ավստրալիայում ավարտվեց 2013 թվականին ֆինանսավորման ավարտից հետո ։
Հայտնաբերումներ
2005 թվականին CSS ծրագիրը դարձավ Երկրին մոտեցող աստերոիդների հետազոտող ամենաարդյունավետ ծրագիրը, անցնելով ԼԻՆԵԱՐ ծրագրին ։ CSS ծրագրի շրջանակներում այդ տարուց սկսած հայտնաբերվեցին 310 Երկրին մոտեցող աստերոիդներ 2005 թվականին, 396 2006 թվականին, 466 2007 թվականին, և 564 2008 թվականին ։
CSS և SSS թիմեր
CSS ծրագրի թիմը ղեկավարում է Էրիկ Քրիստենսեն Արիզոնայի համալսարանից։
CSS թիմում են՝
Արտաքին հղումներ
Կատեգորիա:Փոքր մարմինների որոնման ծրագրեր Կատեգորիա:1998 հիմնադրումներ Կատեգորիա:Աստերոիդ հայտնաբերողներ
Պրոլետարսկի շրջան (Դոնի Ռոստով)
Պատմություն
1779 թվականի նոյեմբերի 14-ին ռուսական կայսրուհի Եկատերինա II-ի հրովարտակով Ղրիմից վերաբնակեցված հայերին թույլատրվել է հիմնել «հատուկ քաղաք Պոլուդենկա բնասահմանավայրի մոտ»՝ Սուրբ Դիմիտրի Ռոստովցու ռուսական ամրոցի պատերի մոտակայքում։ Այսպես Ղրիմի խանությունից վերաբնակեցված քրիստոնյաները Դոնի ցածրադիր վայրերում ստեղծեցին իրենց քաղաքը, որն անվանեցին Նոր Նախիջևան ։
1782 թվականին Նոր Նախիջևանն արդեն ուներ 4 հազար բնակիչ։ 1828 թվականի փետրվարին քաղաքը պաշտոնապես ներառվեց Ռուսական կայսրության կազմի մեջ և վերանվանվեց. նրա անվանումից հանվեց «Նոր» նախդիրը, և այն սկսեց կոչվել «Դոնի Նախիջևան»։ Այս շրջանում սկսվեց քաղաքի արդյունաբերական բազայի բուռն աճը, սկսեցին զարգանալ առևտուրը, արհեստը, բացվեցին առաջին ուսումնական հաստատությունները։ 1825 թվականին Նախիջևանում արդեն կար 33 գործարան՝ ձկան, ճարպահալ, օղու, կաշվի, բամբակի ։
Երկու քաղաքների՝ Դոնի Ռոստովի և Նախիջևանի միջև սահմանը միշտ եղել և համարվել է զուտ պայմանական։ 20-րդ դարի 20-ական թվականների սկզբին Դոնի մայրաքաղաքում ապրում էր ընդհանուր առմամբ ավելի քան 350 հազար մարդ։ Եվ միանգամայն օրինաչափ է եղել կառավարության որոշումը, որով երկու քաղաքները միավորվել են՝ դառնալով մեկը՝ Դոնի Ռոստով։ 1928 թվականի դեկտեմբերի 28-ին բաժանարար գիծը, որն անցնում էր Թատերական հրապարակով, դադարեց գոյություն ունենալուց, իսկ 1929 թվականին Նախիջևանի տարածքում կազմավորվեց քաղաքի ամենախոշոր՝ Պրոլետարսկի շրջանը ։
1961 թվականին շրջանին ենթարկվեց Ալեքսանդրովսկայա ստանիցան, որն ընդգրկվեց Դոնի Ռոստովի կազմում ։
Տնտեսություն
Նախիջևանի բազմաոլորտ, պատմականորեն ձևավորված արդյունաբերական-տնտեսական բազան դարձավ Պրոլետարսկի շրջանի զարգացման հիմքը։ Այսօր Պրոլետարսկի շրջանում կա ավելի քան վեց հազար տնտեսավարող սուբյեկտ, որոնց զգալի մասը փոքր բիզնեսի սուբյեկտներ են, երեսուներկու խոշոր և միջին ձեռնարկություն, որոնց մեծ մասը աշխատում է կայուն և արդյունավետ ։
Առավել հաջող գործող արտադրական կոլեկտիվներից են «Ռոստովգազապարատ» ՓԲԸ-ն, «Էմպիլս» ՓԲԸ-ն, «Կոլֆա» ԲԲԸ-ն, «Ռոստովի ալրաղաց գործարան» ԲԲԸ-ն, «Դոնի հրուշակեղենի ֆաբրիկա» ԲԲԸ-ն, «Ռոստովի խաղալիք» ՓԲԸ-ն, «Կարմիր Ակսայ» ԲԲԸ-ն, «Ռոստշամպանկոմբինատ» ԲԲԸ-ն և բազմաթիվ այլ ձեռնարկություններ։ Այստեղ են կենտրոնացած քաղաքի կենսապահովման և տնտեսական ու բնակարանային-կոմունալ ենթակառուցվածքների կառավարման հիմնական համակարգերը՝ քաղաքային ջրմուղը, քաղէլեկտրացանցը, քաղգազը, էլեկտրակապը ։
Մշակույթ
Պրոլետարսկի շրջանում գործում են մեծ թվով ուսումնական հաստատություններ, մարզադահլիճներ, մշակույթի հաստատություններ, թատրոններ և համերգային հարթակներ ։
Հին Նախիջևանն այսօր էլ հմայում է իր փողոցների ու հարմարավետ բակերի, բնակելի և հասարակական շենքերի անկրկնելի յուրահատկությամբ, կանաչ տարածքների, պուրակների և հրապարակների առատությամբ։ Շատ կապիտալ շինություններ, որոնք կառուցվել են 18-րդ դարի վերջին - 19-րդ դարի առաջին կեսին, ճանաչվել են բացառիկ, վերականգնվել են և գտնվում են պետության պաշտպանության ներքո. այժմ այստեղ հաշվվում է ճարտարապետության ավելի քան 150 հուշարձան, որոնք կառուցված են մոդեռն, բարոկկո, ռուսական կլասիցիզմ ոճերով։
Պրոլետարսկի շրջանի ճարտարապետական հուշարձանների թվում են. Եգոր Կրասիլնիկովի առանձնատունը, Նախիջևանի քաղաքային թատրոնի շենքը, Հայրապետովների առանձնատունը, Լուսեղեն Պոպովի առանձնատունը, Ռոստովի Մ. Գորկու անվան դրամայի ակադեմիական թատրոնը, Սագիրովի առանձնատունը, Քեչեկյանի առանձնատունը։
Արտաքին հղումներ
Կատեգորիա:Դոնի Ռոստովի շրջաններ
Ֆերնանդու Ֆալկան
Ֆերնանդու Ֆալկան (Fernando Falcão), համայնք Բրազիլիայում՝ Մարանիան նահանգի կազմում։ Գտնվում է Մարանիան նահանգի արևելյան մարզում։ Մտնում է Մեդիու Մեարին գավառի կազմի մեջ։ Բնակչությունը կազմում է 4943 մարդ՝ 2006 թվականի տվյալներով։ Գրավում է 3 506,445 կմ² տարածք։ Բնակչության խտությունը՝ 1,4 մարդ/կմ²։
Վիճակագրություն
Կատեգորիա:Բրազիլիայի բնակավայրեր Կատեգորիա:Մարանիան նահանգի բնակավայրեր